אז בסוף השבוע כיפור וחשבתי בהתחלה לעשות רשימה של משפטים שאנחנו רוצות לבקש עליהם סליחה, אבל אז נזכרתי שאנחנו נשים ואנחנו מושלמות ואנחנו לא טועות אף פעם אז אין לנו באמת על מה לבקש סליחה וגם נזכרתי שאני לא ממש שומרת חגים ושאני מאמינה בסליחה כל השנה ולא רק בכיפור אז במקום זה החלטתי לעשות את הרשימה הזו, משפטים שרק נשים אומרות ולא ממש מתכוונות אליהם ובסוגריים את התשובה האמיתית שלנו.
אתה הסקס הכי טוב שהיה לי (כן הורדתי סטנדרטים).
בקושי שמתי חריף באוכל (רק 4 פלפלים ועוד חצי כוס סחוג, בקטנה).
הגודל לא חשוב (חשוב חשוב וגם העובי והכל שם חשוב).
זו האיכות ולא הכמות (כן טוב חמוד, פשוט תגיד אתה עייף).
חתונה? אני? ממש לא חושבת על זה כרגע (בשניה הזו לא, אבל בכל דקה אחרת ביום כן).
הגזמת, לא היית צריך להשקיע ככה (היית צריך להשקיע יותר).
זה לא אתה זו אני (זה תמיד אתה !).
אני לא בחורה של סטוצים (היום לפחות, אבל מה שאני עשיתי בשנות ה 20-30 שלי אתה לא רוצה לדעת).
יש לי תוכניות היום (גם לקפל כביסה נחשב אצלנו לתוכניות).
אני לא כמו כל הבנות, לוקח לי בדיוק 5 דקות להתארגן (5 דקות למרוח רק את האייליינר ועוד רבע שעה לבחור שמלה, ועוד רבע שעה להתאפר, בקיצור שעה במינימום).
ברור שזה בסדר שלא התקשרת או סימסת לי כל היום (לא, זה ממש לא בסדר וזה ממש לא מעניין אותי מה היה ואלא אם כן מישהו מת אז אין לך סיבה טובה והאמת שגם אם מישהו מת היית צריך לעדכן אותי).
אני מבינה (אני ממש לא מבינה וזה ממש לא מקובל עליי וממש לא הפנמתי).
אתה צודק (בקיצור, שקט עכשיו).
אני לא רוצה כלום (אני רוצה הכל).
נעשה מה שאתה רוצה, לא ממש משנה לי (וכדאי לך מאוד שתדע מה אני רוצה בלי שאגיד לך).
איכס, פרחים (זר פרחים זה סיפור אחר וגם במקרה הזה הגודל כן קובע).
אני פחות בקטע של רומנטיקה (נרות, יין טוב, אוכל טוב זה לא רומנטיקה זה החיים).
אני לא אוהבת הפתעות (חחחחחחחחחחחחחח טוב לא אוהבת).
יאאאא איזה כיף משחק כדורגל עם הח'ברה, תהנה (יותר בכיוון תחנק אתה והכדורגל שלך).
ברור שגמרתי, פעמיים (מתוך חמש שהיינו במיטה).
אין שום בעיה (ועוד איך יש וזה התפקיד שלך לגלות אותה).
לא כועסת, מה פתאום כועסת (רמה חדשה של כעס).
לך מפה, לא רוצה לראות אותך (אל תלך !).
אתה בטוח? (תשובה נכונה: לא אתה לא).
בטח תבחר אתה את הסרט (רק אם אפשר שיהיה משהו שאני אוהבת).
הכל טוב, יותר טוב מזה נשתגע (אתה משגע אותי).
אין לי בעיה עם זה (יש לי המון בעיות עם זה, מכינה רשימה, שניה).
אני מבטיחה לא להגזים ביום הולדת שלך (אני ממש הולכת להגזים ואתה הולך להנות מזה אם תרצה או לא).
בטח שהחולצה הזו מתאימה למכנס הזה (אם אתה יוצא עם החברים ולא בא לי שאף אחת תסתכל עלייך אבל כשאתה יוצא איתי חמוד זה סיפור אחר).